**Olaines pirmsskolas izglītības iestādes”Ābelīte”**

**Iestādes padomes sēdes protokols Nr.**

**Sēde notiek: 28.03.2022.OPII “Ābelīte” zālē**

**Sēde sākums**: pl. 18:00

**Sēdes beigas:** pl. 19:20

**Piedalās:**

D. Kokoreviča, H. Šohina, N. Borisova, O. Žukova, A. Liepiņa, I. Priede, L.Procenko, vecāku pārstāvji:I.Dilāne, L. Tabūne, Z. Mūrniece.

**Nepiedalās:**

I. Pormale, J. Agupova, E. Štrāla, K. Prūse, J. Pimenova, V. Kuļikova, I. Kokina, D. Gavrileja, P.Zaicevs.

**Sēdi vada:** Olaines PII “Ābelīte” Iestādes padomes priekšsēdētāja I.Dilāne un iestādes vadītājaDaiga Kokoreviča.

**Sēdi protokolē:** Aija Liepiņa

**Darba kārtība**:

1. Reģistrēšanās.

2. Izglītības iestādes pašvērtējuma anketas. Edurio platforma. D.Kokoreviča, I.Dilāne, H.Šohina

3. Drošības jautājumi. D.Kokoreviča

4. Iespējamais atbalsts Ukrainas kara bēgļiem un viņu bērniem. Diskusija. I.Dilāne, D.Kokoreviča.

5. Dalība projektā par futbola apmācību pirmsskolas vecuma bērniem.D.Kokoreviča/ M.Hutornaja.

6. Par izglītības procesa organizēšanu no 2022.gada 1.aprīļa.I.Priede

7. Citi jautājumi: pasākumi aprīlī, maijā.

**Sēdes gaita:**

**1. Izglītības iestādes pašvērtējuma anketas. Edurio platforma.**

**D. Kokoreviča**

Iepazīstina klātesošos ar 18.03.2022. 4 kritērijiem, kuri jāizvērtē iestādē šajā mācību gadā. Informē, ka jautājumi tiks ielikti “Edurio” platformā. Vecāki tiks lūgti aizpildīt anketu, ielogojoties ar savu e-klases paroli.

Vadītāja vecākiem skaidro jēdzienus- kas ir iekļaujošā izglītība, pieejamība, vienlīdzība. Informē, ka iestādes 1. stāvs ir tehniski pielāgots bērniem ar speciālajām vajadzībām. Notiek programmu pielāgošana. Ja ir konkrēta prioritāte, pedagogi pilnveido savu kvalifikāciju. Iestādei ir atjaunota bibliotēka grupās, ir metodiskie līdzekļi. Bērniem ar funkcionāliem traucējumiem ir nodrošināti individuālie palīglīdzekļi: smagās segas, vertikalizatori, krēsliņi, rakstāmpiederumi. Tāpat tiek pielāgotas ēdienkartes gan bērniem, kuriem ir diētas, gan tiem , kuri savu traucējumu dēļ nespēj sakost cietāku barību vai norīt.

**I.Dilāne**

Aicina pagājušā gada anketu pievienot šai, lai kopā būtu viena anketa. Varam klāt pielikt savus jautājumus. Anketā ir diezgan daudz jautājumu, bet uz visiem nav nepieciešams atbildēt. Tas ir atkarīgs no tā, kā tu atbildi uz vienu jautājumu- vai nu viņš piedāvā tev nākamo vai izlaiž.

**L. Tabūne**

Uzsver, ka aplūkojot jautājumus, saprot, ka nevar atbildēt uz dažiem jautājumiem, jo tas neskar manu bērnu. Tāpat arī pašai nav bijusi ar to saskare.

**D. Kokoreviča**

Rezumē, ka anketa būs jāliek pa grupām, lai varētu analizēt katras grupas situāciju niansēti.

**I.Dilāne** uzsver, ka anketas kritēriji vairāk uz labjušanu, bērna labbūtību. Ar domu noskaidrot, kā bērns iestādē jūtas, kāda ir vecāku sadarbība ar skolotāju, iestādi?

**D. Kokoreviča**

Jā, jautājumi sadalīti uz 4 jomām. Fiziskā drošība pirmsskolā, kur iekļauti jautājumi par fizisko un emocionālo vardarbību, psiholoģisko labklājību pirmsskolā. Drošība un psiholoģiskā labklājība pirmsskolā. Par iestādes vidi, par attālinātajām mācībām, par izglītības pieejamību.

**N. Borisova**

Par anketas 19.jautājumu – lai paskaidro kāda vardarbība.

**D. Kokoreviča**

Informē, ka jau bija ātrā aptauja vecākiem (5-6 gadīgiem) par attālināto mācību procesu. Rezultāti apmierinoši. Norādīta pozitīva sadarbība ar grupas skolotājiem un atgriezeniskās saiknes nodrošināšana.

**I.Dilāne**

Jautā, vai anketā ir jautājumi par remontiem?

**D. Kokoreviča**

Daudz runājām iepriekšējās sapulcēs par vēlamajiem remontiem. Saprotam un piekrītam, ka būtu nepieciešami remonti, taču šobrīd, pamatojoties uz notikumiem pasaulē, Latvijā ekonomikā un politikā, saprotam, ka nevar iekļauties nevienā tāmē – viss ir divreiz dārgāks. Šogad varam renovēt ieejas mezglus – tam nav vajadzīgs iepirkums. Lai gan pastāv risks, ka arī uz šādiem mazajiem darbiem nepieteiksies, neatsauksies neviens uzņēmums. Ievietot atkārtoti varam šo jautājumu,taču realitāte ir šāda.

**I.Dilāne**

Varbūt vajag šo veikt ar rekomendējošu raksturu?

**D. Kokoreviča-** šajā aptaujā ir jautājumi par to ko vecāki ieteiktu? Mums kā iestādei tas būtu svarīgi. Galvenais, lai būtu ieteikumi un viedokļi.

**D.Kokoreviča** izskaidro Z. Mūrniecei kā darbojas šīs anketas. Izsaka bažas, kā dabūt reālu vērtējumu. Akcentē, ka iestādes gada uzdevumi, attīstības plāns- visa informācija ir pieejama un atrodama! Jautā klātesošajiem, vai ir skaidrība par anketām? Šoreiz IP būs skaidrojošā funkcija.

Nolemj, ka jautājumi būs pieejami Edurio platformā, pievienosim jautājumus par pašu iestādi, vidu. Uztic šos jautājumus I. Dilānei apkopot. Bet iesūta visi.

**2.** **Drošības jautājumi. D.Kokoreviča.**

Vadītāja informē, ka iestādē ir pārrunāti jautājumi par drošību gan ar darbiniekiem, gan ar bērniem viņiem saprotamā valodā. Visi esam vienoti un stingri nosodām Krievijas agresiju. Katrs savā sirdī un pārliecībā esam pret jebkādu agresiju un vardarbību. Esam ar pedagogiem pārrunājuši, kā runāt ar pirmsskolnieku par šiem notikumiem. Mums svarīgākais, arī vecākiem ir bērna psihoemocionālais stāvoklis. Sarunās ar bērnu, atbildot uz bērnu jautājumiem, pieaugušais saglabā mieru, mazina bērnā trauksmi. Svarīgi bērniem uzsvērt, ka viņi ir drošībā, ka pieaugušie ( skolotājs, vecāks) viņam palīdzēs. Atkal un atkal ir jārunā ar bērnu par to, ko darīt, ja iestādē atskan trauksmes signāls. Runājot ar bērniem, mēs varam izmantot dažādus informatīvos bukletus un informatīvos materiālus, ko sagatavojusi gan Aizsardzības ministrija, gan VUGD, gan kultūras ministrija.

**3. Iespējamais atbalsts Ukrainas kara bēgļiem un viņu bērniem.**

**I. Dilāne**

Aktualizē klāt esošiem jautājumu, kāds ir klātesošo viedoklis- vai uzņemt iestādē ukraiņu bērnus vai nē? Kā redzam šo jautājumu- subjektīvi vai individuāli? Ko domā iestāde, ko vecāki? Olaines mājas lapā ir informācija par bēgļiem, to ģimenēm un iespējamo atbalstu.

**D. Kokoreviča**

Atbild, ka primāri ir nodrošināt ar vietām mūsu pilsoņus. Bet nenoliedzami atbalsts ir jāsniedz arī Ukrainas bēgļiem. Kā šo jautājum sabalansēt? Atvērts jautājums- vietas ir tik cik ir.

**I.Dilāne**

Ko nolemt? Vai nebūs raustīšanās?

**D. Kokoreviča**

Lai šie cilvēki nebūtu sociāli atkarīgi, protams, vajag vietu PII. Tad, kad bērni ir pieskatīti, arī vecāki var meklēt sev darbu un paši sevi nodrošināt. Tas atslogo mūsu sociālo sistēmu. Bet ir mūsu bērni, ar funkcionāliem traucējumiem, kuri gaida jau vairāk kā gadu vietu mūsu iestādē.

**I.Dilāne** ierosina atbalstīt emocionāli un piedāvā parādīt teātri ukraiņu bērniem. Lai iepriecinātu bērnus.

**D. Kokoreviča :**Jā, tā ir laba doma! Varam noorganizēt to!

**N. Borisova** uzsver, ka būtu jāizvērtē pašvaldībai, kam jāpiešķir vieta PII. Svarīgāk būtu 5-6 gadīgajiem bērniem.

**D. Kokoreviča**

Rezumē, ka kopējā nostāja ir skaidra. Mēs esam un būsim pretimnākoši, varam ziedot dažādas lietas, mantas nepieciešamās. Ziedojumus var piegādāt Stacijas ielā 38a. Sarakstu ar nepieciešamajām lietām var atrast Olaines pašvaldības mājas lapā. Jautājumu gadījumā var zvanīt uz tālruni 29735221.

**4. Dalība projektā par futbola apmācību pirmsskolas vecuma bērniem.**

**D. Kokoreviča**

Informē par OSC projektu par futbola apmācību. Lielais mērķis ir iedvesmot spēlēt futbolu piecu līdz astoņus gadus vecas meitenes, kuras nekad to nav darījušas. Sadarbības partneri ir UEFA, THE Walt Disney Company, Anflijas futbola federācija. Izskaidro, kā tas notiks mūsu iestādē :4 mēnešus mūsu iestādē tiks īstenots šis projekts. Nodarbības notiks vienu reizi nedēļā ceturtdienās. Būs anketas vecākiem.

**5. Izglītības procesa organizēšana no 01.aprīļa. I.Priede**

Informē, ka sejas maskas varēsim nelietot un testēšana tiks veikta gadījumos, kad darbiniekam parādīsies simptomi. Sertifikāti (Covid-19) joprojām būs vajadzīgi visiem izglītības iestādē strādājošiem. Mājas karantīna bērniem un darbiniekiem netiks noteikta. Tāpat pulcēšanās ir atļauta.

**D.Kokoreviča** papildina, ka pasākuma organizators patur tiesības organizēt pasākumu drošā vidē, kā arī noteikt ierobežojumus.

**6. Pasākumu plāns aprīlim, maijam.**

**D.Kokoreviča** informē klātesošos par plānotajiem pasākumiem pavasarim. Demonstrē uzskates materiālu.Aktualizē, ka izlaidumi notiks klātienē ar absolventu vecākiem. Bet viesu skaits tiks ierobežots.

**7. Citi jautājumi:**

**Z. Mūrniece**

 Jautā, vai ir uzlabojies e-klases apmeklējums?

**D. Kokoreviča**

Ir! Tiek demonstrēts salīdzinājums. Salīdzina % I un II semestra rādītājus.

**I.Dilāne** atzīmē, ka joprojām slikta komunikācija starp IP locekļiem. Jautā vai vajag tikties maijā?

**D. Kokoreviča**

Informē, ka iestādes akreditācijas komisija uz diskusiju aicinās arī IP, sastāvu precizēs. Tāpat būs aktuāli jautājumi organizējot izlaidumus. Te varētu sanāk mazākā grupā.

 Rudenī būs IP vēlēšanas! Atzīmē, ka vecāku viedoklis ir vajadzīgs un ir svarīgi sadarboties bērna labā.

**Z. Mūrniece**

Jautā -kāpēc šobrīd nenotiek baseina nodarbības?

**D. Kokoreviča**

Izskaidro, ka šajā pavasarī ir ļoti mitrs un augsti gruntsūdeņi visur. Arī iestādes pagrabā uzkrājās ūdens. Bijām nobažījušies par elektroiekārtu drošību. Tiklīdz pažūs un pazudīs gruntsūdeņi, nodarbības atsāksies. Atgādina, ka būs vajadzīgi 2 cilvēki no grupas smilšu nomaiņai, par datumu būs informācija grupās.

**Sēdē nolēma:**

1. Iestādes padome iesaistās aptaujas anketas jautājumu precizēšanā un anketēšanas koordinēšanā. I.Dilāne, L.Tabūne
2. Ārkārtas situācijā saglabāt emocionālu mieru. Mācīt bērniem, kur viņš ir drošībā, ka pieaugušais palīdzēs. Pārrunāt mājās ar bērniem , kā rīkoties, ja dzird trauksmes sirēnu.
3. Ja kāda ģimene vēlas sniegt atbalstu Ukrainas bēgļiem, ziedojot viņiem ikdienā nepieciešamās lietas, ziedojumus var nogādāt ziedojumu pieņemšanas punktā:Stacijas iela 38a.
4. Parādīt uz Lieldienām teātri Ukrainas bērniem. Atb. D.Kokoreviča, A.Liepiņa
5. Atbalstīt dalību projektā “UEFA”programmā “Playmarkers” par futbola apmācību pirmsskolas vecuma bērniem.D.Kokoreviča
6. Ienākot iestādē, no 01.04., vecāki var nelietot sejas maskas. Iestāde turpina ievērot epidemioloģiskās prasības( dezinfekcija, vēdināšana, testēšana u.c.). Atb.D.Kokoreviča, I.Priede.

**Sēdi vadīja:** D. Kokoreviča

**Sēdi protokolēja:** A. Liepiņa